CELEX: 32017R2191
Language: sl
Date: 2017-11-24 00:00:00
Title: Izvedbena uredba Komisije (EU) 2017/2191 z dne 24. novembra 2017 o preklicu odložitve vlaganja zahtevkov za uvozna dovoljenja v okviru tarifnih kvot, odprtih z Uredbo (ES) št. 891/2009 v sektorju sladkorja

25.11.2017   
            
            
               SL
            
            
               Uradni list Evropske unije
            
            
               L 310/46
            
         IZVEDBENA UREDBA KOMISIJE (EU) 2017/2191
   z dne 24. novembra 2017
   o preklicu odložitve vlaganja zahtevkov za uvozna dovoljenja v okviru tarifnih kvot, odprtih z Uredbo (ES) št. 891/2009 v sektorju sladkorja
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 188(1) in (3) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 891/2009 (2) so bile odprte letne tarifne kvote za uvoz proizvodov v sektorju sladkorja.
            
         
               (2)
            
            
               Z Izvedbeno uredbo Komisije (EU) 2017/1917 (3) je bilo vlaganje zahtevkov za uvozna dovoljenja za zaporedno številko 09.4321 odloženo od 20. oktobra 2017.
            
         
               (3)
            
            
               Na podlagi uradnih obvestil o neuporabljenih ali delno uporabljenih uvoznih dovoljenjih so količine za to zaporedno številko ponovno na voljo. Zato bi bilo treba v skladu s členom 5(2) Uredbe (ES) št. 891/2009 odložitev vlaganja zahtevkov preklicati.
            
         
               (4)
            
            
               Da bi zagotovili učinkovitost ukrepa, bi morala ta uredba začeti veljati na dan objave v Uradnem listu Evropske unije –
            
         SPREJELA NASLEDNJO UREDBO:
   Člen 1
   Odložitev vlaganja zahtevkov za uvozna dovoljenja za zaporedno številko 09.4321, uvedena z Uredbo (EU) 2017/1917, se prekliče.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. novembra 2017
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor
         
         
            Generalni direktorat za kmetijstvo in razvoj podeželja
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (UL L 254, 26.9.2009, str. 82).
   
      (3)  Izvedbena uredba Komisije (EU) 2017/1917 z dne 19. oktobra 2017 o določitvi koeficienta dodelitve, ki se uporabi za količine, zajete v zahtevkih za uvozna dovoljenja, vloženih do 9. oktobra 2017 v okviru tarifnih kvot, odprtih z Uredbo (ES) št. 891/2009 v sektorju sladkorja, ter o odložitvi vlaganja zahtevkov za takšna dovoljenja (UL L 271, 20.10.2017, str. 27).